SAŽETAK POZIVA
Ukupni raspoloživi iznos besp. Sredstava u okviru poziva 5.000.000,00 EURA
Iznos bespovratnih sredstava po projektu 10.000 - 70.000 EUR
ROK ZA PRIJAVU
19.11.2026. DO 16:00 sati – elektroničkim putem kroz službeni sustav 
PROGRAM JE NAMJENJEN – djeci predškolske dobi i učenicima od 1. – 4. razreda OŠ
Svrha poziva
Cilj je omogućiti djeci kvalitetne, sigurne i dostupne edukativne, kulturne i sportske aktivnosti u lokalnim zajednicama, a roditeljima olakšati usklađivanje poslovnih i obiteljskih obveza. Programi se mogu provoditi tijekom školske godine, školskih praznika ili u ponavljajućim kraćim ciklusima. Sudjelovanje djece mora biti u potpunosti besplatno.
· Prijavitelji: jedinice lokalne samouprave (općine i gradovi) u Republici Hrvatskoj te Grad Zagreb.
· Partnerstvo: nije obvezno - dopušten je prijavitelj s najviše dva partnera.
· Prihvatljivi partneri: druge jedinice lokalne samouprave, javne ustanove, udruge, zaklade, vjerske zajednice i druge navedene prihvatljive pravne osobe.
· Partner mora imati konkretnu, unaprijed opisanu i mjerljivu ulogu u projektu.
Prijavitelji i partneri moraju zadovoljiti uvjete poziva, uključujući uvjete vezane uz porezne obveze, kaznenu odgovornost i dobro financijsko upravljanje. 
Udruga ili ustanova ne prijavljuje se samostalno kao nositelj projekta, nego može sudjelovati kao partner prihvatljive općine ili grada.
Aktivnosti koje se mogu financirati: 

Kultura, umjetnost i tradicija - Likovne i kreativne radionice, upoznavanje lokalne povijesti i baštine, hrvatski jezik, običaji, posjeti muzejima, kazalištima i knjižnicama.
Sport i rekreacija - Sportske škole i radionice, rekreativne aktivnosti, igre, treninzi i posjeti sportskim objektima.
Priroda, okoliš i poljoprivreda - Ekološke radionice, vrtlarenje, učenje o prirodi i zaštiti okoliša te posjeti zaštićenim područjima i obiteljskim poljoprivrednim gospodarstvima.
Podrška u učenju - Pomoć pri čitanju i pisanju, strani jezici, STEM radionice, znanstveni pokusi i druge edukativne aktivnosti.
Projekt može uključivati jedan ili više programa iz različitih područja. 
Dvije su obvezne aktivnosti: provedba edukativnih, kulturnih i/ili sportskih programa za djecu te promidžba i vidljivost projekta

PRIHVATLJIVI TROŠKOVI: (Proračun treba biti realan, opravdan, povezan s aktivnostima i u skladu s tržišnim cijenama.)
Vanjske usluge - Voditelji radionica, stručnjaci, ugovori o djelu, prijevoz za potrebe programa, najam prostora i opreme
Materijali i oprema - Edukativni materijali, pribor za radionice i oprema nužna za provedbu aktivnosti
Sudjelovanje djece - Ulaznice, kotizacije, članarine i naknade trećim osobama za odobrene programe
Putovanja - Putni troškovi, smještaj i dnevnice osoba izravno uključenih u projekt, kada su opravdani
Prehrana i smještaj djece - Pod propisanim uvjetima, kada su opravdani trajanjem, vremenom i mjestom aktivnosti
Promidžba i vidljivost - Informativni materijali, tisak, video, oglasi i drugi propisani troškovi
Neizravni troškovi - Administracija, računovodstvo, čišćenje, struja, voda i telefon

FINANCIJSKA OGRANIČENJA 
· Oprema i materijali: najviše 40 % ukupnih prihvatljivih troškova projekta koje financira Ministarstvo
· Promidžba i vidljivost: do 4.000 € s PDV-om
· Neizravni troškovi: do 7 % prihvatljivih izravnih troškova koje financira Ministarstvo
· Osoblje: plaće zaposlenika općine ili grada koji su prijavitelji/partneri nisu prihvatljive; određeni troškovi osoblja partnera mogu biti prihvatljivi.
· PDV: prihvatljiv samo ako korisnik ili partner nema pravo na njegov odbitak

NEPRIHVATLJIVE PROJEKTNE AKTIVNOSTI: 
· izgradnja, dogradnja, rekonstrukcija ili adaptacija objekata
· uređenje i opremanje objekata kao zasebna aktivnost
· kupnja vozila, zemljišta ili zgrada
· leasing, krediti, kamate i financijski dugovi
· troškovi već financirani iz drugih javnih izvora
· troškovi sudjelovanja roditelja i prijevoz djece do mjesta održavanja programa
· [bookmark: _GoBack]oprema i materijali koji nisu izravno potrebni za provedbu programa

Razdoblje provedbe može započeti 7. rujna 2026.
Projekt i prihvatljivi troškovi mogu trajati najkasnije do dana prije početka školske godine 2027./2028.
Aktivnosti se mogu organizirati tijekom školske godine, praznika ili u kraćim ponavljajućim ciklusima.
Ovaj je poziv posebno pogodan za općine i gradove koji žele organizirati besplatne radionice, sportske programe, STEM aktivnosti, pomoć u učenju i kulturne sadržaje za djecu predškolske dobi i učenike od 1. do 4. razreda.
Projekt treba biti program za djecu, a ne projekt kupnje opreme. Oprema je prihvatljiva samo u granicama poziva i uz jasno obrazloženu potrebu.
Aktivnosti moraju biti potpuno besplatne za djecu.
Partnerstvo treba imati stvarnu svrhu. Partneru se mora dodijeliti jasna i mjerljiva uloga. Broj djece i programi trebaju biti realno planirani. Za svaku provedenu aktivnost treba voditi evidenciju sudionika.
Troškove treba planirati unaprijed. Posebno treba provjeriti ograničenja za opremu, promidžbu i neizravne troškove.
Treba osigurati zaštitu djece. 
Za osobe koje će biti u izravnom kontaktu s djecom primjenjuju se posebni zahtjevi poziva, uključujući provjere propisane dokumentacijom.
Ne smije biti dvostrukog financiranja istih troškova.
